open-index/open-wikipedia-markdown huggingface dataset:
Milimetro

O **milimetro**, que ha simbolo **mm**, ye una unidat de mesura de lonchituz derivata d'o Sistema Internacional d'Unidaz. Ye una unidat derivata d'o metro, de lo cual en ye a milesima parte. 
:*1 mm = 0.001 [[Metro|m]] = 10<sup>−3</sup> m*

## Equivalencias

* 1 000 000 000 pm
* 1 000 000 nm
* 1000 μm
* 0,1 cm
* 0,01 dm
* 0,001 m
* 0,0001 dam
* 0,0000&nbsp;1 hm
* 0,000&nbsp;001 km
* 0,000&nbsp;000&nbsp;1 mam

## Se veiga tamién

*Unidaz de mesura aragonesas.

## Referencias
Decimetro

O **decimetro**, que tiene como simbolo **dm**, ye una unidat de mesura de lonchitutz derivata d'o Sistema Internacional d'Unidaz. Ye o primer submultiple d'o metro, y corresponde con a suya decima parte. 
:*1 dm = 0.1 [[Metro|m]] = 10<sup>–1</sup> m*

## Equivalencias

* 10 000 000 pm
* 1 000 000 nm
* 100 000 μm
* 100 mm
* 10 cm
* 0,1 m
* 0,01 dam
* 0,001 hm
* 0,000&nbsp;1 km
* 0,000&nbsp;01 mam

## Se veiga tamién

*Unidaz de mesura aragonesas.

## Referencias
Decametro

O **decametro** ye una unidat de mesura de longaria (lonchitut) en o Sistema Internacional d'Unidaz. Ye o primer multiplo d'o metro, y corresponde a 10 metros. Tiene simbolo **dam**.
:*1 dam = 10 m = 10<sup>1</sup> m*

## Equivalencias

*10 000 000 000 000 pm - diez billons de picometros.
*10 000 000 000 nm - diez mil millons de nanometros.
*10 000 000 μm - diez millons de micrometros.
*10 000 mm - diez mil milimetros.
*1000 cm - mil centrimetros.
*100 dm - cient decimetros.
*10 m - diez metros.
*0,1 hm - zero coma un hectometro.
*0,01 km - zero coma zero un kilometro.
*0,001 mam - zero coma zero zero un miriametro.

## Se veiga tamién

*Unidaz de mesura aragonesas.

## Referencias
Hectometro

O **hectometro**, que tiene por simbolo **hm**, ye una unidat de mesura de longaria (lonchitut) en o Sistema Internacional d'Unidaz. Ye o segundo multiplo decimal d'o metro y equivale a 100 metros.

:*1 hm = 100 [[Metro|m]] = 10<sup>2</sup> m*

En aragonés hectometro se pronuncia /etoˈmetro/ (como si fese "*etométro*"), pero en determinadas variedaz aragonesas, como en a d'a val d'Echo, son posibles pronuncias como /ewtoˈmetɾo/ ("*eutométro*") y /ejtoˈmetɾo/ ("*eitométro*") por a solución fonetica particular que le dan a os grupos -ct- en cultismos.

## Equivalencias

*100 000 000 000 000 pm - cient billons de picometros.
*100 000 000 000 nm - cient mil millons de nanometros. 
*100 000 000 μm - cient millons de micrometros.
*100 000 mm - cient mil milimetros.
*10 000 cm - diez mil centimetros.
*1000 dm - mil decimetros.
*100 m - cient metros.
*10 dam - diez decametros.
*0,1 km - zero coma un kilometros.
*0,01 mam - zero coma zero un miriametro.

## Se veiga tamién

*Unidaz de mesura aragonesas.
*Hectaria.
*100 metros lisos.

## Referencias
Miriametro

O **miriametro**, o suyo simbolo ye **mam**, ye una unidat de mesura de longaria (u lonchitut) de o Sistema Internacional d'Unidaz. Ye o tercer multiplo decimal d'o metro, y equivale a 10000 metros.

:*1 mam = 10000 [[Metro|m]] = 10<sup>4</sup> m*

## Equivalencias

* 1 000 000 000 000 pm
* 100 000 000 000 nm
* 10 000 000 000 μm
* 10 000 000 mm
* 1 000 000 cm
* 100 000 dm
* 10000 m
* 1000 dam
* 100 hm
* 10 km

## Se veiga tamién

*Unidaz de mesura aragonesas.
*10.000 metros lisos.

## Referencias
Micrometro

:*«Micra» rendreza enta iste articlo. Pa atros usos de micra se veiga [[Micra (desambigación)]].*
O **micrometro**, **micrón** u **micra**, que tiene simbolo **μm**, ye una unidat de mesura de longaria (lonchitut) en o Sistema Internacional d'Unidaz. Ye un submultiple d'o metro y corresponde a una millonesima parte d'ixe. En consecuencia, un micrometro equivale a una milesima parte d'un milimetro y a mil nanometros.

:*1 μm = 0,000001 m = 1 · 10<sup>–6</sup> m*
:*1 μm = 0,001 [[milimetro|mm]] = 1 · 10 <sup>−3</sup> mm*
:*1 μm = 1000 [[nanometro|nm]] = 1 · 10 <sup>3</sup> nm*

Ye una unidat d'uso común en disciplinas como a biolochía celular y a microbiolochía, dadas as dimensions d'os suyos obchectos d'estudio, y tamién en mineralochía.

## Equivalencias

* 1 000 000 pm = 1 · 10 6 pm
* 1000 nm = 1 · 10 3 nm
* 0,001 mm = 1 · 10 −3 mm
* 0,000 001 m = 1 · 10 −6 m
* 0,000 000 1 dam = 1 · 10 −7 dam
* 0,000 000 01 hm = 1 · 10 −8 hm
* 0,000 000 001 km = 1 · 10 −9 km

## Se veiga tamién

*Unidaz de mesura aragonesas.

## Referencias
Nanometro

O **nanometro**, que tiene como simbolo **nm**, ye una unidat de mesura de longaria (lonchitut) de o Sistema Internacional d'Unidaz. Ye un submultiple d'o metro y equivale a una mil millonesima parte d'ixe (1 · 10 −9 m); ixo ye, que equivale tamién a la millonesima parte d'un milimetro (1 · 10 −6 mm), a milesima parte d'un micrometro (1 · 10 −3 μm), y a mil picometros (1 · 10 3 pm).

:*1 nm = 0,000 000 001 [[Metro|m]] = 1 · 10 <sup>–9</sup> m*
:*1 nm = 0,000 001 [[Milimetro|mm]] = 1 · 10 <sup>–6</sup> mm*
:*1 nm = 0,001 [[Micrometro|μm]] = 1 · 10 <sup>–3</sup> μm*
:*1 nm = 1000 [[Picometro|pm]] = 1 · 10 <sup>3</sup> pm*

## Equivalencias

* 1 000 pm = 1 · 10 3 pm
* 0,001 μm = 1 · 10 −3 μm
* 0,000 001 mm = 1 · 10 −6 mm
* 0,000 000 001 m = 1 · 10 −9 m
* 0,000 000 000 1 dam = 1 · 10 −10 dam
* 0,000 000 000 01 hm = 1 · 10 −11 hm
* 0,000 000 000 001 km = 1 · 10 −12 km

## Se veiga tamién

*Unidaz de mesura aragonesas.

## Referencias
Taca

Una **taca** ye, de forma chenerica, una zona d'una color diferent que a resta d'una superficie u material. Bels tipos de tacas reciben nombres mas especificos, como ye o caso d'os lamparons, que son tacas producidas sobre a ropa.

A suya distribución y forma no sole estar regular ni uniforme, y se creya de forma accidental a mayoría de vegadas; especialment as tacas feitas sobre teixius, telas u ropa. Manimenos, tamién puede estar intencionada y feita por tinción, en determinaus productos industrials y en os procesos d'investigación.

En aragonés, muitas vegadas se diz tamién tacas a os desperfectos en a fruita cuan comienza a malmeter-se, anque pa ixes existe unatra palabra mas especifica: macadura u maca.

## Etimolochía

Pardo Asso proposa, en o suyo Diccionario Etimolochico de 1938, que a palabra taca dimana d'o latín <*TANGERE*, «tocar». A palabra podría derivar-se de <*TACTA*, «tocada», o participio feminino d'ixe verbo.

Brian Mott por contra la fa remontar a o chemanico antigo <*taikn*, «sinyal», a traviés d'o latín vulgar <**TACCA*.

## Referencias

## Se veiga tamién
*Macadura.
*Malla.
*Piga.
2021

## Escaicimientos
### Aragón
### Atros países
* Tresladau por a pandemia de Covid-19 lo Campionato d'o Mundo d'Atletismo de 2021 a lo 2022.
* 5 d'agosto - inauguración d'os Chuegos Olimpicos de Tokio 2020.

## Naixencias
### Aragón
### Atros países

## Defuncions
### Aragón
### Atros países
* 15 de marzo - muere en Manila (Rechión d'a Capital Nacional, Filipinas) l'actor estausunidense Yaphet Kotto (n.[1939]).
* [22 de marzo - muere en Los Angeles (California) o chugador de basketbol estausunidense Elgin Baylor (n.1934).
* 24 d'abril - muere en Neuilly-sur-Seine (Altos d'o Sena, Francia) l'actor, director cinematografico, guionista, actor de voz y presentador de televisión franco-suizo Yves Rénier (n.1942).
* 29 d'agosto - muere en Los Angeles (California) l'actor estausunidense Edward Asner (n.1929).
* 12 de noviembre - muere en Benalmádena (Malaga, Andalucía) l'actriz espanyola Ágata Lys (n.1953).

## Referencias

## Vinclos externos
Laco Tekapo

:*Iste articlo ye sobre un *'laco** de Nueva Zelanda. Ta a localidat d'o mesmo nombre se veiga [[Lake Tekapo]].''

O **laco Tekapo*' (en [[idioma anglés|anglés]] *Lake Tekapo*) ye o segundo mas gran d'os tres [[laco]]s paralelos que van de norte a sud en l'extremo norte d'a [[compleganza d'o Mackenzie]] en a [[Isla d'o Sud]] de [[Nueva Zelanda]] (os atros son o [[Laco Pukaki (Nueva Zelanda)|laco Pukaki]] y o [[Laco Ohau (Nueva Zelanda)|laco Ohau]]). Cubre un aria de 83&nbsp;km² y se troba situau a una altaria de 710 metros sobre o [[livel d'a mar]].

O laco ye alimentau por o norte por as auguas d'o [[río Godley]], que naixe en os [[Alpes d'o Sud]]. Ye un destín turistico popular y bi ha a-saber-los hotels en o suyo extremo meridional en a localidat de [[Lake Tekapo]]. O Parque Rechional d'o Laco Tekapo, administrau por *Environment Canterbury'', ye situau en o canto sud d'o laco.

## Vinclos externos
Te Wahipounamu

:*Iste articlo ye sobre l'aria declarada *'Patrimonio d'a Humanidat**. Ta o nombre alternativo d'a Isla d'o Sud se veiga [[Isla d'o Sud|Te Waipounamu]].''

**Te Wāhipounamu''' (en maorí "puesto d'a piedra verda") ye un aria declarada Patrimonio d'a Humanidat en l'extremo sudoccidental d'a Isla d'o Sud de Nueva Zelanda.

Inscrito en a lista d'o Patrimonio d'a Humanidat en 1990 y con una superficie de 26.000&nbsp;km², o puesto incluye cuatre parques nacionals:

* Aoraki/Mont Cook
* Fiordland
* Mont Aspiring
* Westland

Se piensa que contiene belunas d'as millors representacions modernas d'a flora y fauna orichinals de Gondwana, 
estando ista una d'as razons ta a suya inclusión por a UNESCO como Patrimonio d'a Humanidat.

## Referencias
Tres Serols (Australia)

:*Iste articlo ye sobre una *'formación rocosa** d'os Monts Azuls. Ta atros Usos se veiga [[Tres Serols (desambigación)]].''

**Tres Serols*' (en [[idioma anglés|anglés]] *Three Sisters'') ye o nombre con que se conoixe a una rariza formación rocosa situada en os Monts Azuls en o estau de Nueva Galas d'o Sud, Australia, en a parti norte d'a val de Jamison. Se troban amán d'a localidat de Katoomba y son una d'as atraccions mas famosas d'os Monts Azuls. Os suyos nombres son Meehni (922&nbsp;m), Wimlah (918&nbsp;m) y Gunnedoo (906&nbsp;m).

## Cheolochía
As Tres Serols se formoron por a erosión d'o terreno. A piedra panal blanda d'os Monts Azuls s'erosionó facilment con o paso d'o tiempo debiu a l'acción de l'aire, a plevia y os ríos, fendo que as foces que rodiaban a val de Jamison se fuesen crebando.

## Leyenda aborichen
A leyenda mas famosa diz que as Tres Serols yeran tres chirmanas, Meehni, Wimlah y Gunnedoo, miembros d'a tribu katoomba que habitaba en a val de Jamison. As tres s'enamororon de tres hombres, chirmans, d'a vecina tribu nepean, encara que o suyo matrimonio yera viedau por as leis tribals. Os tres chirmans no yeran d'alcuerdo con dita lei y no quereban acceptar-la por o que decidioron raptar a las tres chirmanas. Isto derivó en una gran batalla tribal, estando as tres chirmanas convertidas en piedra por un anciano d'a suya tribu ta protecher-las. O viello manimenos morió en a batalla y dengún no pudo tornar a las chirmanas a o suyo estau orichinal. Se diz que ista leyenda perteneixe a la mitolochía d'os indichenas australianos.

Con tot y con ixo, o doctor Martin Thomas, en a suya obra "The artificial horizon: imagining the Blue Mountains", contrimostra que a teorica leyenda "aborichen" sería en realidat una falordia inventada por un habitant no aborichen de Katoomba, Mel Ward, presumiblement ta adhibir intrés turistico a iste puesto. A historia s'orichinó en zaguerías d'os anyos 1920 u primerías d'os anyos 1930 y no se conoixeba antis.

## Referencias
Millón

Un **millón** (1000000) ye un numero natural que equivale a mil vegadas mil, 1000 x 1000, y puet expresar-se tamién como **10 <sup>6</sup>** en forma de potencia de diez. En o Sistema Internacional d'Unidaz, a os multiplos que equivalen a un millón d'unidaz se les sole identificar con o prefixo **mega-**.

:*Un millón = 10 <sup>6</sup> = 1 000 000.*

O millón ye, además, a base de potenciación en a cual s'alazetan as diferencias principals entre a notación d'escala larga y a d'escala curta. En a Peninsula Iberica, como tamién Francia, Alemanya, Italia, Escandinavia y buena cosa d'os países d'Europa continental, s'emplega normalment a dita «escala larga» en a cual os multiplos d'o millón; o billón y o trillón, s'asocian respectivament a «un millón de millons», 1012, y «un millón de billons» (u un millón de millons de millons, por tanto), 1018. En atros países (principalment, os de cultura anglosaxona) s'emplega a «escala curta», en a cual «billón» y «trillón» fan referencia a os nuestros respectives «mil millons», 109, y «un millón de millons» (billón), 1012.

## Se veiga tamién

*Potencia de diez.
*Billón.
*Trillón.
Laco Wakatipu

O **laco Wakatipu** (en anglés *Lake Wakatipu*)  ye un laco situau en a Isla d'o Sud de Nueva Zelanda. Se troba en a esquina sudoccidental d'a rechión d'Otago, amán d'a muga con Southland. O nombre *Wakatipu* viene d'a parola maorí orichinal *Whakatipu wai-māori*.

Con una longaria de 80&nbsp;km ye o laco mas luengo de Nueva Zelanda, y, con una superficie de 291&nbsp;km², o tercero mas gran. O laco ye tamién prou fundo, con una fondaria meyana de 380 m. Se troba situau a una altaria de 310 m sobre o livel d'a mar, amán de l'extremo sud d'os Alpes d'o Sud. A suya topografía cheneral ye a d'una forma de "N" invertida u "garra de can". O río Dart ye afluent suyo por o norte, dimpués o laco s'endreza enta o sud 30&nbsp;km antis de chirar abruptament enta l'este. Dimpués de 20&nbsp;km, torna a chirar bruscament enta o sud, plegando en o suyo extremo en atros 30&nbsp;km, amán de Kingston.

O laco desagua en o río Kawarau, que proviene d'o laco Frankton Arm, a 8&nbsp;km a l'este de Queenstown. Dica fa alto u baixo 18.000 anyos o río Mataura tamién yera un desagüe d'o laco Wakatipu. O Kingston Flyer, un antigo tren de vapor, recorre parti de l'antiga compleganza d'o río, hue bloqueyada por una morrena glaciar . Queenstown ye en o canto septentrional d'o laco, amán de l'extremo oriental d'a suya sección intermeya. Bi ha un seiche con un periodo de 26,7 minutos que fa puyar o livel de l'augua en a badía de Queenstown bels 200&nbsp;mm.

O laco Wakatipu ye conoixiu por a suya polideza, en estar rodiau de monts. The Remarkables, ye una sierra que se troba en a parti sud d'o laco. Ye un puesto popular ta a practica de turismo d'aventura, esquí, paracaidismo y puenting entre atras actividaz.

## Referencias

## Vinclos externos
Laco Wanaka

O **laco Wanaka** (en anglés *Lake Wanaka*) ye un laco situau en a rechión d'Otago en Nueva Zelanda, a una altaria de 300 metros. Cubre un aria de 192&nbsp;km², estando o quarto laco mas gran de Nueva Zelanda, y s'estima que tien una fondura meyana de 300 m. O suyo nombre deriva d'una corrupción d'a parola maorí *Oanaka* ('O puesto d'Anaka', un chefe d'una tribu local).

Wanaka ye una localidat situada a cantos d'o laco y que tien o mesmo nombre.

## Referencias
Potencia de diez

En matematicas, una **potencia de diez** ye cualsiquier potencia entera de o numero diez; ixo ye, diez multiplicau por él mesmo cualque numero de vegadas (siempre que o numero de potencia sía un entero positivo).

Por definición, o numero uno tamién ye una potencia, no solo que de diez sino tamién de toz os numeros; ye a zeresma potencia (*n* 0 = 1) de toz os enteros. Por ixo tamién ye una potencia de diez.

Bels eixemplos de potencias de diez son: cient, mil, diez mil, cient mil... un millón... mil billons, etc.

## Potencias positivas

En notación decimal,  potencia *enesma* (ixa que corresponde a *n*, a on *n* ye un numero entero positivo) s'escribirá como "1 seguiu d' *n* zeros". Tamién podrá escribir-se 10n.

Una diferencia cultural entre países ye a denominación popular de diferents potencias de diez, especialment as que corresponden con as escalas curta y larga pa os multiples d'o millón. Asinas, un billón puede corresponder a *un millón de [[millón|millons]]* en os países que emplegan a escala larga, y por contra no estar si que *mil millons* en os que emplegan a escala curta. O trillón ye *un millón de billons* pa os uns y *mil billons* pa os atros, etc.

## Potencias negativas

A secuencia d'as potencias de diez tamién puet fer-se extensiva a os numeros negativos.

## Se veiga tamién

*Millón.
*Ciento.
*Milenta.
Centena

A **centena** u o **centenar** (lat. 2 unidaz.

En o lenguache popular tamién ye común referir-se a ista cantidat como **ciento** u **un ciento**, pronunciau /ˈθiento/, u /ˈθjɛnto/ en aragonés central. De manera simbolica, «un ciento» tamién puede significar una gran cantidat de caracters, obchectos u cosas, mesmo si no son contadas estrictament: *Mira-te si le quereban en Uesca, que pa l'entierro en vino un ciento*, *Un ciento (de) gallinas be de tener*, etc.

## Ditos y mazadas
**«fer ciento y no'n fer una, como si no'n fizieras dinguna»*

## Referencias

## Se veiga tamién

*Caterva.
*Milenta.
*Millar.
*Cient.
*Cient mil.
*Centena (unidat de masa).
Caterva

Una **caterva** (d'o latín <*caterva*, «multitut», «tropa» u «milicia») ye una cantidat gran de personas, animals u cosas, figurada (no corresponde a garra numero concreto) pero que s'aprecia como excesiva y desordenada, bien porque os elementos d'os qui ye feita se consideran molestos u bien porque a suya cantidat fa estorbo a bel interés.

Son eixemplos d'uso:

**Una caterva' (de) moscas que no se podeba entrar.*
**Cucos y fornigas! se le'n metió una caterva en o saco que no le deixón ni un grano.*
**Ixe [[Mosén|cura]] tiene una caterva' feligreses que pa qué!*

## Etimolochía

A parola caterva pareix que tendría una orichen militar latina. Puede estar que os romanos a prenesen d'os galos, d'alcuerdo con o *Diccionario militar, etimológico, histórico y tecnológico* de José Almirante (1869):

En cualsiquier caso, y siempre d'alcuerdo con iste autor, pareix que a parola caterva ya heba preso un sentiu negativo u peyorativo, de desprecio, mesmo en l'Antiguedat.

## Referencias

## Se veiga tamién

*Pantilla.
*Cuadrilla.
*Rabanyo.
*Clica.
*Ciento.
*Milenta.
Pantilla

Una **pantilla** ye un grupo numeroso de personas que s'achunta por diversión, porque tienen aficcions, intereses u ideyas en común. Una pantilla ye un grupo mas numeroso que una colla u una cuadrilla, que ye un grupo chicorrón d'amigos que se veyen de forma habitual.

En aragonés, y a la contra de como pasa con parolas como «clica» que en aragonés común se ye emplegando d'una forma innocent pero en realidat en a parla viva tiene precisament ixa connotación peyorativa, a parola pantilla no implica asociación pa cometer maldaz ni delitos (castellano *pandilla*), sino pa pasar uns ratos buenos.

Bels eixemplos d'uso:

:*Fa anyos que a la romería no i van tantos. Antes sí que nos achuntabanos buena pantilla.*
:*A(go)ra que sez buena pantilla (de) chóvens ya podrez arreglar-tos a Fiesta!*
:*Aquella orquesta yeran una pantilla como no n'i heba unatra en tot Sobrarbe.*

## Referencias

## Se veiga tamién
*Cuadrilla.
*Colla.
*Clica.
*Caterva.
Cuadrilla

:*Iste articlo tracta sobre a cuadrilla como grupo de personas. Pa atras accepcions de cuadrilla se veiga [[Cuadrilla (desambigación)]].*

Una **cuadrilla** (de cuatro) ye una colla reducida de personas que pasan un tiempo significativo chuntas, por relacions personals como l'amistat, u por treballo. En cualques profesions, a cuadrilla ye o grupo de treballo en o cual se treballa normalment (p. ex. as cuadrillas de picadors, en a picada).

A parola "cuadrilla" tamién puet emplegar-se pa nombrar una colla d'amigos que tiengan buena amistat y duradera.

## Notas


## Referencias

## Se veiga tamién
* Pantilla.
* Colla.
* Clica.
* Companyía.
Cuadrilla (desambigación)

**Cuadrilla** puede fer referencia a:

*Una **[[cuadrilla]]** d'amigos u de treballadors.

## Cheografía
*Una **cuadrilla** ye a denominación d'una d'as divisions territorials bascas tradicionals. Por ixo, bellas comarcas bascas lievan a parola cuadrilla en o suyo nombre:
**Cuadrilla d'Añana.
**Cuadrilla d'Ayala.
**Cuadrilla de Salvatierra.
**Cuadrilla de Vitoria.
**Cuadrilla de Zuya.

## Baile
*O **[[cadril]]** ye una danza tradicional d'o Pireneu aragonés que tiene as oríchens en a *quadrille* borgonyona y que ye por tanto relacionada etimolochicament con ista parola.

## Referencias
Colla (desambigación)

**Colla** puede fer referencia a:

*Un grupo de personas reunitas intencionadament con un obchectivo. Se veiga **[[colla]].
*A **Colla Chobenil d'a Fabla** (1980 - 1982), agrupación precursora d'o [[Ligallo de Fablans de l'Aragonés]].
*A **Colla Unibersitaria por l'Aragonés''', que editaba o boletín O Lupo (fanzín).
Fuente del Arco

** Fuente del Arco** ye un municipio extremenyo situau en a provincia de Badajoz y en a comarca d'a Campinya Sud. Perteneixe a o partiu chudicial de Llerena y a suya población yera de 702 habitants en 2016, en una superficie de 115,36&nbsp;km².

## Economía
Actualment a suya economia ye basada prencipalment en a ganadería y l'agricultura, mas que mas principalment en o cautivo d'a olivera. D'antis mas tamién bi heba una important explotación minera de fierro d'a Mina La Jayona, que fue declarada Molimento Natural d'Extremadura en l'anyo 1997.

## Referencias

## Vinclos externos

*  Pachina web municipal.
Colla

:*Iste articlo tracta sobre colla como grupo de personas. Pa atros usos de colla se veiga [[Colla (desambigación)]].*

Una **colla** (d'o latín *< copula*) ye un grupo de personas que son chuntas deliberadament pa acometer bel obchectivo u porque tienen una finalidat; por eixemplo, una colla de navaters, una colla de bailes (chent que s'aplega pa bailar), una colla d'excursionistas u simplament una colla d'amigos.

:*Y si nunca les brinca bela colla de [[lladre]]s [...] y les gazupian las bestias?*
:―*Les ne puedo decir a os d'a colla nuestra?*
::*―A Carlos no, que le sabrá malo.*

En un sentiu mas amplo, una colla puet estar cualsiquier grupo mas u menos casual de personas.

:*Vaya colla de críos que ny'i hai astí abaixo!*
:*La colla de chent enfila el camín de la [[Ribera]].*

Manimenos, no s'ha de pensar que sía un sinonimo pleno de grupo, porque a parola grupo tamién s'emplega en aragonés y tiene atras accepcions que colla no tiene, en especial cuan no s'aplica a personas u pa definir conceptos cientificos (grupo filochenetico, grupo d'os alcalinoterrios, etc), por meter-ne dos eixemplos.

Entre que se feban os diferents intentos de creyar un estándard pa l'aragonés, s'ha fabricau por fuerza bels terminos a partir d'a parola colla, como o verbo «*acollar*» querendo dicir «agrupar». En realidat, o verbo acollar existe, dimana de cuello, no pas de colla, y significa meter dos abríos chuntos (chunir) con un chubo u con colleras.

## Referencias

## Se veiga tamién

*Cuadrilla.
*Rabanyo.
*Clica.
*Caterva.
Clica

Una **clica** ye una colla de personas que se mueven metendo estrapalucio y fendo estorbo a os de demés, que dan cimbel en un entorno festivo u porque van fendo fiestas cuan os atros no'n van. Tamién s'asocia con personas que no fan fayena denguna, u que son carrilanos y siempre consiguen no haber de treballar como os atros.

:*Con ixa clica to'l diya gosa estar, clotiando a'l lau d'es cazuelos.*
:*Que si asentar-se de culos ta l'altar, que si fer corros ta beber en [[bota (recipient)|bota]], que si firme chuflar y redir... es [[mosén|curas]] ya no saben ta qué man chirar-se con ixa clica.*

A parola tamién puede designar a una colla con malas intencions u que se les ne puede atribuir, de forma real u en base a suposicions y prechudicios, por o suyo aspecto, comportamiento dubdoso u pertenencia a bel grupo social tachau.

:*Ixes l'habrán feto! Menuda clica son!
:*Veniban una clica de chitanos por as faixas de solano...! Ya puez contar o que miraban.*
:*Ixes críos son mala clica, mala clica.

## Notas


## Referencias

## Se veiga tamién
*Caterva.
*Colla.
*Cuadrilla.
*Pantilla.
Lista de tresmils d'o Pireneu aragonés

Ista ye una **lista de tresmils d'o Pireneu aragonés**. Os nombres y identificadors son definius oficialment por o Gubierno d'Aragón. Os 160 picos se troban clasificaus en 8 zonas cheograficas diferents d'ueste a este. En negreta o pico mas alto de cada zona.

## Referencias

## Se veiga tamién
* Lista de picos d'a provincia de Uesca
Parnell (Nueva Zelanda)

:*Iste articlo ye sobre o *'barrio d'Auckland**. Ta atros usos se veiga [[Parnell]].''


**Parnell''' ye un barrio d'a ciudat d'Auckland, Nueva Zelanda. Ye un d'os barrios mas ricos de tot o país, estando clasificau como o tercero en iste ranking. D'atra man ye considerau como o barrio mas antigo d'Auckland, ya que data de tiempos d'o primer asentamiento europeu en Auckland en l'anyo 1841. Ye caracterizau por estar un mezclallo de carreras linials con árbols y grans propiedaz; zonas industrials reurbanizadas con casas d'estilo eduardiano y chaletz d'os anyos 1920; asinas como por a suya topografía montanyosa, con tozals que deixan veyer dende cualsiquier puesto polidas anvistas d'o puerto d'Auckland, o puerto de Waitemata, a isla de Rangitoto u l'Auckland Domain. A l'ueste muga con l'Auckland Domain, o parque d'a ciudat, a o sud con Newmarket y a o norte con Ports of Auckland.

Parnell Rise y Parnell Road son as dos prencipals vías d'o barrio de Parnell. Parnell Rise s'endreza enta o districto financiero a l'ueste; mientres que Parnell Road puya dende Parnell Rise enta o cabalto d'o barrio y alavez chira cuasi 90 graus ta continar enta Newmarket a o sud-este. Parnell Road remata en a intersección as carreras George y Sarawia Street, a on pasa a decir-se Broadway. Os primers habitants europeus conoixeban a Parnell Road como "Manukau Road" dica poco dimpués d'a creyación d'o ferrocarril a traviés d'o Paso Khyber en 1845.

## Referencias
Whakarewarewa

**Whakarewarewa** (versión reducida d'o nombre completo **Te Whakarewarewatanga O Te Ope Taua A Wahiao**, en maorí *O puesto de reunión ta os destacamentos de Wahiao*, abreviau a sobén por a chent local como **Whaka**) ye una zona cheotermal d'a ciudat de Rotorua en a zona volcanica de Taupo, en Nueva Zelanda. Yera o puesto a on se trobaba a fortaleza maorí de Te Puia, ocupada por primera vegada arredol de l'anyo 1325 y conoixida por no haber estau nunca presa en batalla. Os maorís han viviu astí dende ixas envueltas, aproveitando l'actividat cheotermal d'ista val ta calentar-se y cocinar.

Whakarewarewa tien bellas 500 basas, a mayoría d'as cuals son fuents termals d'auguas alcalinas cloruradas. Bi ha tamién a o menos 65 guéisers, conoixius cadagún por o suyo nombre propio. Siet d'istos guéisers son actualment activos. O guéiser Pohutu, que significa "gran esclatada", erupciona alto u baixo cada hora y plega a una altaria de 30 m.

## Referencias

## Vinclos externos
Ixabre

**Ixabre** puet fer referencia a:

* A **[[punta de la Gatera|punta de l'Ixabre]]** (tamién dita *punta de la Gatera*), una **montanya** d'a val de Chistau.
* A **[[penya de l'Ixabre]]** (tamién dita *punta Ixabre*), una **montanya** d'a val de Chistau.
* **[[Ixabre (nombre)|Ixabre]]**, un **antroponimo** masculín.
Garmo Negro

**Garmo Negro** puet fer referencia a:

* A **[[punda de ro Garmo Negro]]** (3.051 m), pico situau en a muga entre os municipios aragoneses de Sallent de Galligo y Pandicosa.
* O **[[Garmo Negro de Soba]]** (2.631 m), pico situau en a muga entre Aragón y Francia.
Gara Internacional de Canfranc

A **gara Internacional de Canfranc** ye una gara de ferrocarril situata en o lugar d'os Aranyons en o municipio aragonés de Canfranc, en a provincia de Uesca y en a muga con Francia. Fue devantada o 18 de chulio de 1928, y dende o 6 de marzo de 2002 ye declarada Bien d'Intrés Cultural como molimento.

En l'actualidat unicament tien un servicio de Meya Distancia, de Renfe, que connecta con Zaragoza. Dende a suya devantadera dica o 27 de marzo de 1970 teneba connexions internacionals con Francia.

## Trachectos y linias en servicio

## Vinclos externos
Gara de Villanueva de Galligo

A **gara de Villanueva de Galligo** ye una gara de ferrocarril situata en o municipio aragonés d'o mesmo nombre. Tien servicios de Meya Distancia.

## Trachectos y linias en servicio

## Vinclos externos
*  Información d'os trens de Meya Distancia en Aragón en a pachina web de Renfe
Parque Nacional d'o Mont Aspiring

O **Parque Nacional d'o Mont Aspiring** (en anglés *Mount Aspiring National Park*) ye un parque nacional situau en os Alpes d'o Sud, en a Isla d'o Sud de Nueva Zelanda, a o norte d'o Parque Nacional de Fiordland y entre as rechions d'Otago y sud de Westland.

Se creyó en 1964, estando o deceno parque nacional de Nueva Zelanda y fa parti en l'actualidat de Te Wahipounamu, un conchunto de cuatre parques nacionals que son Patrimonio d'a Humanidat. A extensión d'o parque ye de 3.555&nbsp;km² y se troba chusto a l'ueste d'o laco Wanaka, estando popular ta a practica d'o excursionismo, senderismo y montanyismo. En abril de 2005, o Fundo ta o Patrimonio Natural mercó tierras privadas en a val d'o río Landsborough ta adhibir-las a o  parque.

O Mont Aspiring (u Tititea en maorí) (3.033 m) ye a montanya que le da nombre. Atros picos importants en o parque son o Mont Pollux (2542 m) y o Mont Brewster (2.519 m).

## Vinclos externos

* Pachina oficial
Parque Nacional d'o Mont Cook

O **Parque Nacional d'o Mont Cook** (en anglés *Mount Cook National Park*) ye un parque nacional situau en a Isla d'o Sud de Nueva Zelanda, amán d'a localidat de Twizel. O Mont Cook (u Aoraki en maorí), a montanya mas alta de Nueva Zelanda y Mount Cook Village se troban en iste parque nacional. L'aria fue establida como parque nacional en octubre de 1953 y consiste en diferents reservas que ya yeran protechidas por a suya peculiar vechetación y paisaches, belunas dende l'anyo 1887.

Encara que a mayoría d'o parque ye en terreno alpín, ye de fácil acceso. A unica carretera que da acceso a o Parque Nacional d'o Mont Cook ye a estatal 80, que prencipia amán de Twizel, a localidat mas amanada a 65&nbsp;km de distancia d'o parque, y leva dreitament enta Mount Cook Village, a on remata. Ista zaguera localidat se troba situada aintro d'as mugas d'o parque, encara que, nomás ye formada por un hotel y bels motels, asinas como casas y instalacions ta os treballadors de ditos establimientos hostelers.

## Vinclos externos

* Pachina oficial
Chuegos Olimpicos d'hibierno de 2014

Os **Chuegos Olimpicos d'hibierno de 2014**, conoixitos tamién como **XXII Chuegos Olimpicos d'hibierno**, estioron os Chuegos Olimpicos d'hibierno celebratos en Sochi (Rusia), dende o 7 de febrero dica o 23 de febrero de 2014. I participoron 2.780 atletas  de 88 países.

## Esportes

## Vinclos externos

* /  Os Chuegos Olimpicos d'hibierno de 2014 seguntes o COI.
*  Información y medallero d'os Chuegos Olimpicos de 2014.

## Referencias
Dick Purcell

**Richard Gerald Purcell, Jr.**, d'o suyo nombre artistico **Dick Purcell**, naixito de Greenwich (Connecticut) o 6 d'agosto de 1908 y muerto en Hollywood (Los Angeles, California) o 10 d'abril de 1944, estió un actor estausunidense.

D'entre a suya filmografía, se puet destacar a suya interpretacion d'o personache principal, Capitán America, en a serie de televisión *[[Captain America (serie TV)|Captain America]]* (1944).

## Vinclos externos

## Referencias y notas
Tititea

O **Tititea** (en maorí *Tititea*, en anglés *Mount Aspiring*) ye a montanya mas alta de Nueva Zelanda difuera d'a rechión d'o mont Cook.

## Descripciónn
Se troba aintro d'o Parque Nacional d'o Mont Aspiring, en Otago, y tien una altaria de 3.033 m. Os maorís le dicen *Tititea*, que puet traducir-se como o *Pico que brila*. O suyo nombre en anglés lo metió en aviento de 1857 o chefe de topografía d'a provincia d'Otago, John Turnbull Thomson. Ye conoixiu tamién como o "mont Cervino d'o Sud", por a suya forma piramidal si se veye dende o río Matukituki. A primera puyada la facioron o comandant Bernard Head y os guidas Jack Clarke y Alec Graham o 23 de noviembre de 1909. A expedición de Head puyó a la tuca a traviés d'una cresta en a parte occidental dende o glaciar Bonar, una rota que no se tornó a repetir dica 1965.

O Tititea ye situau una mica a l'ueste d'a división prencipal entre as dos versants d'os Alpes d'o Sud, 30 kilometros a l'ueste d'o laco Wanaka. Se troba en a intersección de tres grans sistemas glaciars — o glaciar Bonar, que desemboca en o río Waipara, y os glaciars Volta y Therma, que rematan en o río Waitoto. O Waipara ye un afluent d'o río Arawhata, y os dos, o río Arawhata y o río Waitoto desembocan en a costa ueste entre Haast y Jackson Bay.

## Escalada
A rota mas tipica ta puyar a o mont Aspiring ye puyar a traviés d'a val occidental d'o Matukituki, que se troba a la fin d'una carretera de 50 kilometros que va dende Wanaka dica Raspberry Flat. Dende astí un rete de refuchios ufre puntos de descanso ta os escaladors.

O primer d'istos ye o *Mount Aspiring Hut*, que ye a 8 kilometros (u alto u baixo dos horas a piet) dende o fin d'a carretera. O siguient refuchio se troba a 8-12 horas difuera d'a pista prencipal. Dende a fin d'a pista ye posible puyar por a Creta francesa (*French Ridge*) y trescruzar o glaciar Bonar, u bien puyar por o collau de Bevan Col dica o glaciar Bonar. As dos opcions requieren de buenos conoiximientos de tecnicas de escalada y travesía a traviés de glaciars. Muitos escaladors optan por plegar dica a zona en helicoptero, ya que l'aproximación dica a base ye dura.

## Referencias

## Vinclos externos
*  Documental de 1949 de Brian Brake..
Richard Petruška

**Richard Petruška**, naixiu lo 25 de chinero de 1969 de Levice (Checoslovaquia, hue Eslovaquia) ye un chugador profesional eslovaco de basketbol, hue retirau. Tien una altaria de 2,08 metros y ocupaba la posición de pívot. En l'actualidat, vive en Gran Canaria y ye entrenador d'a CBA (*Canarias Basketball Academy*).

## Trachectoria esportiva
* 1988-90. Inter Bratislava
* 1990-91. Loyola Marymount Lions. 
* 1992-93. UCLA Bruins
* 1993-94. Houston Rockets. 
* 1994-98. Pallacanestro Varese. 
* 1998-99. Galatasaray SK
* 1999-01. Unicaja de Malaga. 
* 2001. Saski Baskonia. 
* 2002-03. Orlandina Basket. 
* 2003. CAI Zaragoza.

## Vínclos externos
*  Ficha en ''sports-reference.com'' (NCAA)
*  Ficha en ''LegaBasket''
*  Ficha en ''LegaDue''
*  Ficha en ''Basketball-reference.com (NBA)''
*  Ficha en ''ACB.com''
*  Ficha en ''TBLstat.net''
Otis Hill

**Otis Hill**, naixiu lo 31 de marzo de 1974 de White Plains (Nueva York, Estaus Unius) ye un chugador profesional estausunidense de basketbol, hue retirau. Tien una altaria de 2,04 metros y ocupaba la posición de pívot.

## Trachectoria esportiva
* 1989-93. Pleasantville High School. 
* 1993-97. Syracuse Orange (NCAA). 
* 1997-98. Portland Wave (USBL).
* 1998-99. Connecticut Pride (CBA). 
* 1999. Atlantic City Seagulls. 
* 1999. Indios de Mayagüez.
* 1999-00. Connecticut Pride (CBA). 
* 2000. Atlantic City Seagulls. 
* 2000. Los Prados Santo Domingo. 
* 2000. Pennsylvania ValleyDawgs (USBL).
* 2000-01. RB Anvers. 
* 2001. Pennsylvania ValleyDawgs (USBL).
* 2001-02. Orlandina Basket. 
* 2002-04. CAI Zaragoza. 
* 2004-05. KK Polonia Varsovia.
* 2005-06. Ironi Nahariya.
* 2006. KK Split. 
* 2006-07. KK Włocławek. 
* 2007-08. Ironi Nahariya.
* 2008-09. BK Odessa. 
* 2009. Ironi Ramat Gan.

## Palmarés
* **[[Liga CBA]] (1):** 1999. 
* **[[Liga USBL]] (2):** 1999, 2001. 
* **[[Copa de Polonia de Basketbol|Copa de Polonia]] (1):** 2007.

## Vínclos externos
*  Ficha en ''sports-reference.com'' (NCAA).
*  Ficha en ''LegaDue''.
*  Ficha en ''Liga ABA''.
*   Ficha en ''PLK.pl''.
*  Ficha en ''Bsnpr.com''.
Ricardo Úriz

**Ricardo Úriz**, naixiu lo 30 de chulio de 1980 de Pamplona (Navarra, Espanya) ye un chugador profesional espanyol de basketbol. Tien una altaria d'1,89 metros y ocupa la posición de base. En l'actualidat chuga en o *[[San Sebastián Gipuzkoa Basket Club|San Sebastián Gipuzkoa Basket]]* d'a liga LEB Oro d'Espanya. Ye chirmán d'o tamién basketbolista Mikel Úriz.

## Trachectoria esportiva
* 1997-98. Club Baloncesto Murcia.
* 1998-99. Alvecón Maristas Pamplona. 
* 1998-99. Saski Baskonia.
* 1999-00. Alvecón Maristas Pamplona. 
* 2000-01. Club Baloncesto Villa Los Barrios. 
* 2001-02. Club Baloncesto Valladolid
* 2002-03. CAI Zaragoza. 
* 2003-05. Bilbao Basket. 
* 2005-11. San Sebastián Gipuzkoa Basket. 
* 2011-12. Club Baloncesto Valladolid.
* 2012-15. Club Baloncesto Canarias.
* 2015-16. Baloncesto Fuenlabrada. 
* 2016-??. San Sebastián Gipuzkoa Basket.

## Palmarés
* **[[Copa d'o Rei de Basketbol|Copa d'o Rei]] (1):** 1999. 
* **[[Liga LEB|Liga LEB Oro]] (2):** 2003-04 y 2005-06.

## Vinclos externos
*  Ficha d'o chugador en ACB.com.
Fran Murcia

**Francisco José Murcia Sánchez**, naixiu lo 14 de noviembre de 1970 de Murcia Murcia (Rechión de Murcia, Espanya) ye un chugador profesional espanyol de basketbol, hue retirau. Tien una altaria de 2,03 metros y ocupaba la posición d'ala-pívot.

## Trachectoria esportiva
* Cantera. CAI Zaragoza.
* 1988-96. CAI Zaragoza. 
* 1996-97. Saski Baskonia.
* 1997-00. Joventut de Badalona. 
* 2000-02. Baloncesto Fuenlabrada. 
* 2002-04. CAI Zaragoza.

## Palmarés
* **[[Copa d'o Rei de Basketbol|Copa d'o Rei]] (2):** 1989-90 y 1996-97.

## Vínclos externos
*  Ficha en ''ACB.com''.
Pep Cargol

**Josep Cargol Costa**, naixiu l'11 de marzo de 1968 de Sant Joan les Fonts (A Garrocha, Catalunya), mas conoixiu como **Pep Cargol**, ye un chugador profesional espanyol de basketbol, hue retirau. Tien una altaria de 2,04 metros y ocupaba la posición d'alero. En l'actualidat ye entrenador de basketbol y o director esportivo d'o *[[Basket Zaragoza 2002]]*.

## Trachectoria esportiva
* Cantera. Club Bàsquet Santa Coloma
* 1985-87. Club Bàsquet Santa Coloma. 
* 1987-95. Real Madrid
* 1995-98. Bàsquet Girona. 
* 1998-99. SL Benfica. 
* 1999-00. Club Baloncesto Sevilla. 
* 2000-01. PAOK Tesalonica
* 2001-02. Gijón Baloncesto. 
* 2002-03. CAI Zaragoza

## Palmarés
### Equipos
* **[[Euroleague Basketball|Euroliga]] (1):** 1995. 
* **[[Liga ACB]] (2):** 1993 y 1994. 
* **[[Copa d'o Rei de Basketbol|Copa d'o Rei]] (2):** 1988-89 y 1992-93. 
* **[[Recopa d'Europa de Basketbol|Recopa d'Europa]] (2):** 1988-89 y 1991-91. 
* **[[Copa Korac]] (1):** 1987-88.

### Selección nacional
* Medalla de bronce en o Eurobasket 1991, con seu en Roma.

## Vínclos externos
*  Ficha en ''ACB.com''
Tā moko

***Tā moko*** ye un debuixo permanent en o cuerpo y a cara d'os maorís, o pueblo indichena de Nueva Zelanda. Ye diferent d'o tradicional tatuache, ya que a piel ye tallada por un *uhi*  (cisel) en cuentas de foratar-se. Isto deixa a piel con ranuras en cuentas d'una superficie lisa. O tatuache ye comú en as islas d'o Pacifico. Manimenos, as tecnicas practicadas por os maorís difieren significativament d'as emplegadas por os suyos homologos d'a Polinesia. Os *tatau* (Tahití y Samoa), *tatatau* (Islas Cook) y *kakau* (Hawaii) fan servir punchos de diferents midas que perforan a piel, deixando o pigmento chusto por dencima d'a suya superficie. Os maorís han desarrollau punchos y cisels ta tallar fundament en a piel, producindo encarnaduras fundament acanaladas. Ista tecnica ye aplicable nomás a la sociedat maorí. Os motivos espirals distintivos en o tatuache maorí y a talla tamién son diferents d'as d'atros disenyos polinesios.

O capitán James Cook escribió en 1769:

Os *[[tohunga]]-tā-moko* (u tatuadors) se consideran *[[tapu]]* u, excepcionalment, inviolables y sagraus.

Tradicionalment istas marcas teneban un significau. Por eixemplo: a fulla de felequera de doble cara gosa representar que qui porta a marca ye un guerrero.

## Referencias
Instituto Neozelandés d'Artes y Oficios Maorís

L**'Instituto Neozelandés d'Artes y Oficios Maorís** (oficialment en anglés *New Zealand Māori Arts and Crafts Institute*) abreviau como **NZMACI** ye una institución ubierta en 1967 en Rotorua, Nueva Zelanda ta mirar d'impedir a perdua d'as artes tradicionals maorís. En 1926 Sir Āpirana Ngata establió en Rotorua una primera Escuela d'Artes y Oficios Maorís y anyos dimpués una nueva escuela continó en o mesmo puesto con a mesma faina de conservación d'a cultura artistica maorí. A localización d'a escuela en Whakarewarewa permite facilment l'acceso a la lucrativa industria turistica, que contina estando una substancial fuent d'ingresos.

## Historia
A escuela fue establida en 1926 por Āpirana Ngata, por ixas envueltas miembro d'o parlamento representando a os maorís orientals, que incluyiban a zona de Rotorua. A escuela s'enfocó en a conservación y amostranza d'as artes y culturas maorís tradicionals. Yera situada amán d'o campo de guéisers de Whakarewarewa chunto a la ciudat de Rotorua, un puesto d'importancia turistica.

A *Lei d'o Instituto d'Artes y Oficios Maorís de Rotorua de 1963* establió a escuela como entidat legal y fue refirmada por a *Enmienda de Lei d'o Instituto d'Artes y Oficios Maorís de Nueva Zelanda de 1967* que fació que pasase d'estar una institución local a nacional, quitando as referencias a Rotorua. Dimpués cambió a escritura d'a palabra *Maori* por *Māori* en o nombre oficial ta adaptar-la a la fonetica d'o idioma maorí.

Dende o renaiximiento maorí d'os anyos 1980 y 1990, as tradicions maorís han teniu mas impacto en l'arte contemporanio de Nueva Zelanda, fendo cada vegada mas difusas en iste país as linias entre os termins *arte* y *arte maorí*.

O  Instituto fue renombrau como *Te Puia* en 2005 y contina estando una important atracción turistica en Rotorua.

## Referencias
Alpes d'o Sud

Os **Alpes d'o Sud**, **Alpes Meridionals ** (en anglés *Southern Alps*, en maorí *Kā Tiritiri-o-te-Moana*) u **Alpes Neozelandeses** son una cordelera que discurre a o largo d'o costau occidental d'a isla d'o Sud de Nueva Zelanda. Constituye una barrera natural a o largo de toda ista isla, lo que dificulta la comunicación entre a costa ueste d'a isla (*Westland*) y as planas de Canterbury, a l'este.

O termín Alpes Neozelandeses se refiere cheneralment a la sierra entera, mientres que se pueden dar nombres especificos a cadenas montanyosas mas chicotas que fan parti d'a cordelera. O punto mas alto d'a sierra (y d'o país) ye o Mont Cook (*Aoraki/Mount Cook* seguntes o suyo nombre oficial en maorí y anglés), con 3.754 metros d'altaria.

## Localización y descripción

Os Alpes d'o Sud recorren 500&nbsp;km de norte enta sud. O suyo punto mas alto ye o Mont Cook, o punto mas alto de Nueva Zelanda con 3.724 metros, con atros setze picos en a cordelera brincan tamién d'os 3000 metros. As montanyas se troban talladas por vals glacials y lacos. D'alcuerdo con un inventario feito en zaguerías d'os anyos 1970s, os Alpes d'o Sud contienen mas de 3.000 glaciars mayors d'una hectaria, estando o mayor d'ells o glaciar Tasman, con una largaria de 29&nbsp;km dende o laco Pukaki. Se puede trobar una cadena de lacos glacials en a suya parti oriental que van dende o laco Coleridge en o norte dica o laco Wakatipu en Otago a o sud.

Estió o Capitán Cook qui dió o 23 de marzo de 1770 o suyo nombre a os Alpes d'o Sud, describiendo-los como de "prodichiosa altaria". Ya heban estau descritos previament por Abel Tasman en 1642, qui describió a costa occidental d'a isla sud como "una tierra que mira entalto".

O clima ye fredo, con nieu y cheladas anyals en os puntos mas altos.

Debiu a la suya orientación perpendicular a os vientos predominants de l'ueste, a cordelera tien unas condicions ideyals ta o vuelo sin motor. A localidat d'Omarama, en a zona de sotavento d'as montanyas, tien reputación internacional por as suyas condicions ta a practica d'o vuelo sin motor. Istos vientos de l'ueste creyan tamién un patron climatico conoixiu como *[[Nor'west arch]]*, en o que l'aire humedo puya por as montanyas, formando un arco de nubes sobre o cielo azul. Iste patron climatico gosa veyer-se a sobén en verano a traviés de Canterbury y o Norte d'Otago. O *Nor'wester* ye un foehn pareixiu a o Chinook de Canadá, en que as sierras montanyosas que se troban en o camín d'os vientos humedos predominants de tierra fan que istos puyen, fendo enfriar l'aire y condensando la humedad ta formar plevia, producindo asinas vientos calidos y ixutos que baixan por a cara de sotavento d'as montanyas.

## Referencias

## Vinclos externos
Pavlova

**Pavlova** puet referir-se a:

## Personas
*Pavlova, a forma femenina de Pavlov, un apelliu común en Rusia y Bulgaria
*Anna Pavlova (desambigación)

## Puestos
*I. P. Pavlova, una gara de metro de Praga, Republica Checa
*Pavlova (Rusia), cuantas localidaz rurals en Rusia
*Pavlová, una localidat d'Eslovaquia
*Reserva Natural de Pavlova Huť en a Republica Checa

## Atros
*Pavlova (postre), un tipo de postre de merengue
*''Pavlova'' (chenero), un chenero de *[[Chromalveolata]]*
*''Anna Pavlova'' (cinta), una cinta de 1983 sobre a bailarina

## Se veiga tamién
*Pavlov (desambigación)
*Pavlova Ves, una localidat d'Eslovaquia
Pavlova (postre)

**Pavlova** ye un postre feito a base de merengue y dito asinas por a bailarina rusa Anna Pavlova. Ye un postre de merengue con una crosta por a suya parti exterior, suau y blando por l'interior y adornau por un regular con fruita y nata. O nombre ye pronunciau en anglés /pævˈloʊvə/, u como o nombre d'a bailarina, que yera /ˈpɑːvləvə/.

Se creye que o postre fue creyau en honor d'a bailarina mientres u dimpués d'una d'as suyas chiras por Australia y Nueva Zelanda en os anyos 1920. A nacionalidat d'o suyo creyador ha estau obchecto de debate entre os dos países mientres muitos anyos. En 2008, Helen Leach publicó *The Pavlova Story: A Slice of New Zealand's Culinary History*, en que argumentaba que a primera receta conoixida fue publicada en Nueva Zelanda. Un estudio posterior d'Andrew Wood y Annabelle Utrecht sucheriba que o postre s'orichinó en os Estaus Unius y que teneba como base un plato alemán.

Iste postre ye un plato popular y una parte important d'a gastronomía nacional tanto d'Australia como de Nueva Zelanda, y debiu a que a suya receta ye prou simpla, se sirve por un regular en birollas de celebración y cabos d'anyo. Ye un postre que s'identifica prou con a temporada de verano y ye popular minchar-ne Nadal, manimenos se mincha tamién mientres tot l'anyo en as casas d'Australia y Nueva Zelanda.

## Referencias
Kawarau

**Kawarau** (en anglés *The Remarkables*) son una cordelera y estación d'esquí d'Otago en a Isla d'o Sud de Nueva Zelanda. Situaus en o canto sudoriental d'o laco Wakatipu. O suyo nombre en anglés (literalment *"Os [monts] extraordinarios"*) ye debiu a que se debantan abruptament ta creyar un impresionant telón de fundo dezaga d'as auguas. En maorí prene o nombre d'o río Kawarau, que naixe baixo éls. A cordelera se veye perfectament dende l'amanada localidat de Queenstown.

O suyo punto mas alto ye o Double Cone (2319 metros). As adchacents Hector Mountains, situadas a o sud-este d'as Remarkables rematan en o mont Tuwhakaroria (2307 m).

Bi ha un gran numero de chicoz lacos en istas montanyas, incluyindo o laco Alta que fa parti d'a estación d'esqui de *The Remarkables*.

Istos monts fuoron nombraus como *The Remarkables* por Alexander Garvie en 1857-58,, teoricament porque nomás bi ha dos sierras en tot o mundo que siguen perfectament a endrecera norte-sud. Un atra historia diz que o suyo nombre le'n dioron os primers habitants de Queenstown, en veyer dende astí a boca de nueit con os monts de fundo.

## Referencias

## Vinclos externos
Rechión de Canterbury

**Canterbury** (en maorí *Waitaha*) ye una rechion de Nueva Zelanda, situada en a parti centro-este d'a Isla d'o Sud. A rechión cubre un aria de 44.508&nbsp;km² y tien una población de 600.100 habitants.

L'actual rechión fue establida en l'anyo 1989 mientres una serie de reformas feitas por o gubierno a livel nacional. O districto de Kaikoura s'unió a la rechión en 1992 dimpués de l'abolición d'o Consello Rechional de Nelson-Marlborough.

Christchurch, a ciudat mas gran d'a Isla d'o Sud y a tercera aria urbana mas gran d'o país, ye a capital d'a rechión con un 65% d'a suya población. Atras localidaz y ciudaz importants son Timaru, Ashburton, Rangiora y Rolleston.

## Se veiga tamién
* Planas de Canterbury
* Rechions de Nueva Zelanda
Museu Memorial d'a Guerra d'Auckland

O **Museu Memorial d'a Guerra d'Auckland**, u simplament **Museu d'Auckland** (en anglés *Auckland War Memorial Museum*, en maorí *Tāmaki Paenga Hira*) ye un d'os mas importants museus y memorials de guerra de Nueva Zelanda. Se troba en a ciudat d'Auckland, Nueva Zelanda.

L'edificio, d'estilo neoclasico, ye tamién un dos mas iconicos simbolos d'Auckland, construyiu sobre un volcán amortau en l'Auckland Domain, un gran parque publico amán d'o centro financiero d'a ciudat.

O museu contiene coleccions d'obchectos maorís y d'as islas d'o Pacifico. Ye seu tamién de bellas coleccions sobre fotografía, como as alto u baixo 1,2 millons d'imáchens, sobre historia natural, biolochía, entomolochía, cheolochía y biolochía marina, incluyindo eventualment muitos especimens de Nueva Zelanda. Tien tamién una gran colección permanent sobre as guerras en Nueva Zelanda.

D'atra man s'ofreixen tamién exposicions temporals. Por eixemplo bi ha habiu entre atras exposicions sobre Leonardo da Vinci u sobre os vikingos.

Partis d'o museu, como o cenotafio y os campos que lo rodian, son un memorial de guerra. Bi ha tamién dos "Salons d'a Memoria" aintro d'o museu.

## Vinclos externos
*  Auckland War Memorial Museum. Pachina oficial.